"Samiti ya Baeteledipele ba Dinaga di le Someamabedi (G20) Moporesitente Ramaphosa o ne a tsenetse Samiti ya bo 17 ya G20 kwa Bali kwa nageng ya Indonesia go tloga ka la bo 15 go fitlha ka la bo 16 Ngwanaitseele 2022, e mo go yona baeteledipele mo lefatsheng ba neng ba kopane teng go bontshana ditharabololo mabapi le dikgwetlho tse dikgolo tse dintsi tse lefatshe ka bophara le tobaneng le tsona Ditharabololo tse di solofelwang go fitlhelelwa di tsenyeletsa tse di ka ga tirisanommogo ya dinaga tse di farologaneng mo go tsosoloseng ikonomi ya lefatshe, go dira gore ditheo tsa matlole mo lefatsheng di boele sekeng, go dira gore kgolo e e sa tekatekeng e tswelele go nna teng sebaka se se telele mmogo le go dira gore tsamaiso ya ikonomi mo lefatsheng e gagamadiwe."